Тешки Густав (80 -{cm}- K (E)) () и Дора била су имена највећих немачких железничких топова калибра 800 -{mm}- које је немачка војска користила током Другог светског рата. Пројектовао га је и произвео Круп крајем тридесетих година 20. века. Његова основна намена била је уништавање великих, јако утврђених циљева. Био је тежак 1.344 t и могао је да испали гранату тешку 7 t на даљину од 37 -{km}-. Пројектован током припрема за Други светски рат требало је да буде употребљен против француских утврђења на Мажино линији. Један од топова учествовао је у опсади Севастопоља у Совјетском Савезу, током Операције Барбароса. Уништиле су га његове посаде пред крај рата како не би пао савезницима у руке.